《虞美人 寄云中完颜公》
宋代·耶律履

水收霜落云中早。群雁云中道。夜来明月过西山。料得水边石上不胜寒。

黄尘堆里人相看。未惯云林眼。当年曾说探崆峒。怕有黄庭消息寄西风。

作者简介：耶律履，[公元一一三一年至一一九一年]（金史作移刺履）字履道，契丹人，耶律倍之七世孙。生于金太宗天会九年，卒于章宗明昌二年，年六十一岁。初举进士，恶搜检烦琐，去之。以废补承奉班祗候。累拜参知政事。官终尚书右丞。卒，谥文献。履秀峙通悟，博学多艺，精究历算，善属文，自号忘言居士。